Nacionalna galerija

mini|desno|300px|Nacionalna galerija

**Nacionalna galerija** (engl. *National Gallery*) je državni muzej umjetnosti Ujedinjenog Kraljevstva u središtu Londona, na slavnom Trafalgarskom trgu. U galeriji se nalazi kolekcija od preko 2300 umjetničkih djela od sredine 13. stoljeća sve do 1900. Ulaz u galeriju je besplatan, a posjetioci mogu dati dobrovoljne priloge. Godišnje je posjeti od 4–5 miliona posjetilaca i treći je muzej po posjećenosti u svijetu, poslije Louvrea u Parizu i Metropolitan muzeja u New Yorku. Trenutni upravitelj Nacionalne galerije je Nicholas Penny.
mini|desno|300px|Plan prizemlja Nacionalne galerije od 2010. god.

## Historija 
[mini|desno|Prostorije koje je dizajnirao [E. M. Barry 1872–1876.]]
[mini|desno|Dvorana sa stubištem koje je dizajnirao [John Taylor 1884–1887.]]
mini|desno|Sainsburyjevo krilo Nacionalne galerije (2004) s Trafalgarskog trga
Nacionalna galerija je osnovana 1824, kada je britanska vlada otkupila zbirku ruskog bankara Johna J. Angersteina (36 slika). Kasnije je zbirka dopunjena poklonima donatora koji danas čine njene dvije trećine. Galerija se 1838. godine uselila u sadašnju zgradu koju je u stilu neoklasicizma projektirao William Wilkins. Od 1906. galerija kupuje djela sredstvima iz nacionalnog fonda za kupovinu umjetničkih djela. Od godine 1917. zbirka sadrži i djela impresionista. Zgrada je više puta proširivana, posljednji put istočnim Sainsbury krilom 2004. god. koje su u duhu postmoderne dizajnirali arhitekti Robert Venturi i Denise Scott Brown. No, danas se Nacionalna galerija smatra pretijesnom i neodgovarajućom za svoju vrijednu kolekciju.

## Kolekcija 
U Nacionalnoj galeriji se nalazi jedna od najznačajnijih svjetskih kolekcija zapadnoevropskog slikarstva od 1250.-1900. god. Slikarstvo kasnijih razdoblja se čuva u modernoj Tate galeriji koja je osnovana 1897. god. Kolekcija od oko 2300 djela je relativno mala, u usporedbi s drugim evropskim nacionalnim galerijama, ali je izuzetno kvalitetna jer je jedna od rijetkih koja nudi presjek historije umjetnosti od "Giotta, Giambattista Pittoni, do Cézannea".

## Galerija odabranih eksponata 
Neka od slavnih djela u kolekciji muzeja jesu:

Slika:Van Eyck - Arnolfini Portrait.jpg|Jan van Eyck, *Portret Arnolfinijevih*, 1434.
Slika:Piero,_battesimo_di_cristo_04.jpg|Piero della Francesca, *Krštenje Kristovo*, 1448–1450.
Slika:Leonardo da Vinci Virgin of the Rocks (National Gallery London).jpg|Leonardo da Vinci, *Bogorodica na stijenama*, 1483–1486.
Slika:Titian Bacchus and Ariadne.jpg|Tizian, *Bakho i Arijadna*, 1520–1533.
Slika:Hans_Holbein_the_Younger_-_The_Ambassadors_-_Google_Art_Project.jpg|Hans Holbein mlađi, *Ambasadori*, 1533.
Slika:Angelo Bronzino - Venus, Cupid, Folly and Time - National Gallery, London.jpg|Bronzino, *Ludost i vrijeme*, 1540–1545.
Slika:VelazquezVenues.jpg|Diego Velazquez, *Venera ispred ogledala*, 1644–1648.
Slika:Mr and Mrs Andrews 1748-49.jpg|Thomas Gainsborough, *Gospodin i gospođa Andrews*, 1748–1749.
Slika:Turner, J. M. W. - The Fighting Téméraire tugged to her last Berth to be broken.jpg|William Turner, *Bojni brod Temeraire odvlače na njegovo posljednje sidrište da bude uništen, 1838.*, 1839.
Slika:Vincent Willem van Gogh 127.jpg|Vincent van Gogh, *Suncokreti*, 1888.

## Reference 
## Vanjski linkovi 
* Službeni sajt


Kategorija:Muzeji osnovani 1824.